עמיעד

עַמִּיעַד הוא קיבוץ השוכן ברמת כורזים, מדרום לראש פינה ולצד כביש 90, בתחום המועצה האזורית הגליל העליון. היסטוריה ערך מורחב – הכשרה מגויסת הקיבוץ נוסד בינואר 1946 בידי משוחררי הפלמ"ח מגרעין "החושלים", שהוכשר בגבע, והוקם בתחילה בגבעה שמצויה כשני קילומטרים מדרום לנקודת היישוב הנוכחית, סמוך לחאן ג’וּבּ-יוּסֶף. בזמן עלייתו לקרקע נקבע שמו "עמיעד", על ידי ועדת השמות של קק"ל. חברי הקבוצה סירבו לקבל את השם, ולכן במשך מספר שנים נקרא הקיבוץ "ג'יב יוסף", על שם האתר, אך מאז שנות ה-50 המוקדמות התקבל השם עמיעד. ענפי הקיבוץ: מפעל "עמיעד מערכות מים": מפעל שנסחר בבורסה בתל אביב ומפתח מערכות סינון מים לשימוש ביתי, לחקלאות, לתעשייה, לסינון מי נטל בספינות-סוחר ולתשתיות. חקלאות: מטעים של זיתים, ליצ'י, בננות, אבוקדו ופרדסים, בקר לבשר, לול, גידולי שדה. מוסך מורשה של לנד רובר אירוח כפרי ומסעדה למטיילים יקב עמיעד חלק מחברי הקיבוץ עוסקים כיום ביזמות פרטית. הקיבוץ ממשיך לקיים את כל מוסדותיו: ספרייה, מרפאה, חדר אוכל, בריכת שחייה, מגרשי ספורט (טניס, כדורגל, כדורסל), חינוך משלים ועוד. ראו גם צומת עמיעד קישורים חיצוניים אתר האינטרנט הרשמי של עמיעד עמיעד מערכות מים "ההיסטוריה של קיבוץ עמיעד", סרטון באתר יוטיוב סיפור מקומי - עמיעד, ארכיון קהילתי מבוסס ציר זמן כולל תמונות, זכרונות ומסמכים עמיעד (ישראל), דף שער בספרייה הלאומית בית הגמדים של קיבוץ עמיעד (עמדת השמירה ממלחמת השחרור), באתר היסטוריה על המפה, ספטמבר 2025 הערות שוליים